kardosdrur/scandi-wiki huggingface dataset:
Sanne Graulund

Sanne Graulund (født 29. maj 1965 i Nykøbing Falster) er en dansk sanger, sangskriver, komponist og skuespiller.

Graulund er uddannet fra Det Rytmiske Musikkonservatorium i 1991 og har bl.a. medvirket i musicalen Jesus Christ Superstar.

Hun været docent på Det Rytmiske Musikkonservatorium 1999-2010.

I 2001 medvirkede hun Dansk Melodi Grand Prix med sangen "Et øje på dig", som hun fremførte sammen med Ole Kibsgaard. Kibsgaard og Graulund havde komponeret sangen sammen. Samme år medvirkede hun på Jens Skou Olsens album Summer on the Moon.

I 2007 skrev hun musikken til den danske film Hvordan vi slipper af med de andre. I 2012 skrev hun musikken til The Secret Society of fine Arts, der både vandt hovedprisen og publikumsprisen filmfestivalen Tous Ecrans i Geneve.

Kapelmester på Cabaret 2010 (Fredericia Teater), Tribunehelte 2012(Odense Teater), Lillys Danmarkshistorie 2015/2016 (Folketeatret)

Kapelmester og medvirkende på "Emma ude af takt" 2020/21 (Folketeatret) 

Komponist på forestillingen "Ud med Knud". 2020 (Fairplay/Holbæk Teater)

Diskografi

Solo 
 Better Get Some Dreams (1998)
 Come by Here (med Copenhagen Gospel Quintet, 2003)
 Midt i det hele (2005)
 "Totalt total" (2015)
 "As simple as that" (2019) She Trio

Gæsteoptræden 
 2001 Summer on the Moon - Jens Skou Olsen

Filmografi 
 Den attende (1996)

Tv-serier 
 TAXA (1997-1999)

Eksterne henvisninger 
 Sanne Graulunds hjemmeside 
 Sanne Graulund på Discogs
 

Sangere fra Danmark
Skuespillere fra Danmark
Komponister fra Danmark
Personer fra Nykøbing Falster
Deltagere ved Dansk Melodi Grand Prix 2001
Kvindelige komponister
TAXA
Batman (by)

Batman er en by i det sydøstlige Tyrkiet, med et indbyggertal (pr. 2007) på cirka 303.000. Byen er hovedstad i en provins der også hedder Batman, og er et et vigtigt centrum i Tyrkiets olieindustri.

Hovedparten af befolkningen i Batman er kurdisk.

Eksterne henvisninger 

Byer i Tyrkiet
Frances McDormand

Frances McDormand (født 23. juni 1957) er en amerikansk skuespillerinde.

Hun er gift med filminstruktøren Joel Coen.

Udvalgt filmografi 
 Blood Simple (1985)
 Mississippi Burning (1988)
 Short Cuts (1993)
 Primal Fear (1996)
 Fargo (1996, Oscar for bedste kvindelige hovedrolle)
 Almost Famous (2000)
 Wonder Boys (2000)
 The Man Who Wasn't There (2001)
 Laurel Canyon (2002)
 North Country (2005)
 Miss Pettigrew Lives for a Day (2008)
 Burn After Reading (2008)
 This Must Be the Place (2011)
 Transformers 3 (2011)
 Moonrise Kingdom (2012)
 Madagaskar 3 (2012)
 Promised Land (2012)
 The Good Dinosaur (2015)
 Hail, Caesar! (2016)
 Three Billboards Outside Ebbing, Missouri (2017)
 Isle of Dogs (2018)
Nomadland (2020)

Eksterne henvisninger 

 

Skuespillere fra Illinois
Personer fra Chicago
Oscar for bedste kvindelige hovedrolle
İzmit

İzmit er en by i det nordvestlige Tyrkiet med ca. 303.000 indbyggere (pr. 2009). Byen ligger i provinsen Kocaeli, ved kysten til Marmarahavet. Under navnet Nikomedia blev byen grundlagt 264 f.Kr. af kong Nikomedes 1. af Bithynien, der opkaldte byen efter sig selv. Der havde ligget en by på stedet. Den var blevet ødelagt.

Bithyniens hovedstad 
Byen blev hurtigt en af de vigtigste i regionen. Nikomedia blev hovedstad i det hellenistiske kongerige Bithynien og gennemgik en stor udvikling under bithynske konger. Byen blev nok den største arv, de bithynske konger efterlod sig.

Romersk-byzantinske periode 
Da Bithynien kom under romersk kontrol, fortsatte den som den vigtigste by i området. Dens betydning blev understreget af, at kejser Diokletian i 286 e.Kr. gjorde byen til hovedstad for den østlige del af Romerriget. Man kan sige,at Nikomedia viste vejen for Konstantinopels udvikling og vigtigheden af, at magten blev koncentreret i dette område.

Under de byzantinske kejsere var Nikomedia provinshovedstad og militærcenter for regionen på trods af den lå tæt ved Konstantinopel. Byen blev i 358 f.Kr. ødelagt af et jordskælv, og den blev genopbygget i byzantinernes kampe med araberne og senere tyrkerne. Den  var udgangspunkt for de byzantinske styrker. Flere gange faldt den til bl.a. til tyrkerne, men den blev generobret indtil år 1337, hvor de tyrkiske osmanner endeligt erobrede Nikomedia.

Litteratur 
 David Magie: Roman Rule in Asia Minor, 2 vols. (Princeton University, 1950)
 Tønnes Bekker-Nielsen The Bithynian Cities under the Later Empire i Urban Life and Local Politics in Roman Bithynia Aarhus 2008

Antikken
Bithyniens historie
Østromerske Kejserdømme
Oldtidsbyer
Byer i Tyrkiet
Sagen genåbnet

Sagen genåbnet () er en britisk tv-serie fra BBC, der handler om en politigruppe i London, der har som opgave at arbejde med kriminalsager, der tidligere er blevet lukket.

Serien blev indledt i 2000, og siden har der været udsendt ni sæsoner af episoder med i alt 92 afsnit på hver ca. 60 minutter. Afsnittene hænger sammen to og to, og i Danmark, hvor serien sendes på DR2, har man samlet hver af dobbeltafsnittene og udsendt dem som ét afsnit. Hvert dobbeltafsnit omfatter en afsluttet sag.

Der er til og med 2009 produceret i alt 82 afsnit (41 dobbeltafsnit). Et af seriens afsnit vandt en Emmy-pris i 2004.

Hovedpersonerne 
Politigruppen består af følgende medlemmer:

 Peter Boyd, spillet af Trevor Eve. Boyd er leder af gruppen og en til tider kolerisk person, der kan gå hårdt til mistænkte og andre involverede i sagerne. Hans fortid og privatliv har en tendens til at flette sig ind i arbejdet og sagerne.
 Dr. Grace Foley, spillet af Sue Johnston. Dr. Foley er psykolog med mange års erfaring og har til opgave at opstille psykologisk profil på mistænkte. Ind imellem fungerer hun dog også i mere almindelige politimæssige funktioner som for eksempel afhøring, og hun kan ofte virke som rolig modvægt til Boyd.
 Spencer Jordan, spillet af Wil Johnson, er en dygtig politimand, der tager sig af opgaver som afhøring, informationssøgning og overvågning, men medvirker også i mere actionprægede sammenhænge. Han er tidligere blevet skudt af en kollega, hvilket bliver centralt i et afsnit.
 Stella Goodman, spillet af Félicité du Jeu, overtog pladsen i teamet efter Mel Silvers død (fra 2005-sæsonen). I begyndelsen er Boyd ret fjendtligt indstillet over for hende, men han ender dog med at acceptere hende.
 Eve Lockhart, spillet af Tara Fitzgerald, er patolog fra og med 2007-sæsonen. Hun har tidligere været udsendt i Bosnien og har lige som sine forgængere evner på en række områder, hvor det drejer sig om at finde spor på gerningssteder samt på ofre.

Tidligere har følgende været med i gruppen:

 Amelia "Mel" Silver, spillet af Claire Goose til og med 2004-sæsonen. Hun fungerer lidt som Dr. Foley som modvægt til Boyd, og hun tager heller ikke altid hans forklaringer for gode varer. Det afsløres undervejs, at hun som barn blev fjernet fra sin mor pga. dennes psykiske ustabilitet. Hun finder også ud af, at hun ikke er enebarn og får forbindelse til sin mor. Hun bliver dræbt i afsnittet Shadowplays, men i den følgende sæson optræder hun fortsat indirekte, da afdelingen får tilsendt ting, der siges at have tilhørt hende.
 Frankie Wharton, spillet af Holly Aird til og med 2004-sæsonen, var den første patolog i gruppen. Hun blev skrevet ud af serien, da skuespilleren Holly Aird blev gravid.
 Felix Gibson, spillet af Esther Hall i 2005-sæsonen, afløste Frankie Wharton som patolog.

Eksterne henvisninger 
 
Krimiserier fra Storbritannien
Britiske tv-serier fra 2000'erne
Britiske tv-serier fra 2010'erne
Tv-programmer fra BBC
Hvidovre Teater

Hvidovre Teater var et dansk teater, der var aktivt fra 1972 til 2000. 

Foreningen bag teatret blev dannet i 1968, men teatrets første forestilling fik først premiere i 1972. Dets kunstneriske leder var fra starten Holger Munk. Det faste spillested var teatersalen i en kommunal folkeskole i Hvidovre, men derudover turnerede teatret også landet rundt med sine forestillinger. Sejer Andersen overtog som leder i 1984 og lagde vægt på moderne udenlandsk og nyere dansk dramatik samt musikalske opsætninger. I 1997 fratog Teaterrådet teatret støtte, men støttede det dog som åben scene for andre turnéteatre. I 2000 lukkede teatret.

Teatre i København
Teater
Landkreis Lichtenfels

Landkreis Lichtenfels ligger i den vestlige del af Regierungsbezirk Oberfranken i  den tyske delstat Bayern. Nabolandkreise er mod vest og nord Landkreis Coburg, mod nordøst Landkreis Kronach, mod øst Landkreis Kulmbach, mod sydøst Landkreis Bayreuth og mod syd Landkreis Bamberg.

Geografi 
Kreisområdet er præget af floden Main og Maindalen, der går gennem området fra øst mod vest. Ved den ligger de vigtigste byer,  Burgkunstadt, Bad Staffelstein og administrationsbyen (Kreisstadt) Lichtenfels. Fra nord kommer bifloden Rodach, der munder ud i Main mellem Hochstadt am Main og Lichtenfels. Syd for Main strækker udløbere af Fränkischen Alb med blandt andre Staffelberg ved Staffelstein sig ind i området. Nord for Main er der udløbere af Itz-Baunach-bakkelandet.

Trafik 
Lichtenfels er et vigtigt jernbaneknudepunkt. Allerede i 1846 åbnede strækningen Bamberg–Lichtenfels der var en del af  Ludwigs-Süd-Nord-Bahn.

Werrabahn fra Lichtenfels over Coburg og Meiningen til Eisenach kom i drift i 1859.

Hochstadt-Stockheimer Eisenbahn oprettede i 1861 fra banegården  Hochstadt-Marktzeuln forbindelse til Kronach, og alle tre er  i dag dele af vigtig hovestrækninger. 

I alt er der 51 kilometer jernbane, der stadig er i drift i området.

Byer og kommuner 
Kreisen havde   indbyggere pr.    

Byer 
 Bad Staffelstein ()
 Burgkunstadt ()
 Lichtenfels ()
 Weismain ()

Købststæder (Markt)
 Ebensfeld ()
 Marktgraitz ()
 Marktzeuln ()

Kommuner 
 Altenkunstadt ()
 Hochstadt a.Main ()
 Michelau i.OFr. ()
 Redwitz a.d.Rodach ()

Verwaltungsgemeinschafte
 Hochstadt-Marktzeuln med administration i Marktzeulnmed kommunerne  Hochstadt a. Main og Marktzeuln (Markt)
 Redwitz a.d. Rodachmed kommunerne Marktgraitz (Markt) og Redwitz a.d. Rodach 

Kommunefri områder (7,49 km²)
 Breitengüßbacher Forst (2,40 km²)
 Mainecker Forst (ophævet 1. Januar 2000)
 Neuensorger Forst (5,09 km²)

Eksterne henvisninger
Batman (flertydig)

Batman har flere betydninger:

 Batman – en tegneseriesuperhelt.
 Batman (film) – film fra 1989.
 Batman Returns – film fra 1992.
 Batman Begins – film fra 2005.
 Batman (by) – by i Tyrkiet.
 Batman (provins) – provins i Tyrkiet.
Dramatik

Dramatik er en betegnelse for den litterære hovedgenre, hvis udtryksform er dramaet, oftest i form af et teaterstykke. De øvrige hovedgenrer er epikken og lyrikken. Drama består oftest af en eller flere konflikter. 

Dramatikgenren omfatter udover skuespil også manuskripter til spillefilm og tv-serier. Noget dramatik er imidlertid ikke skrevet for at blive opført som skuespil; eksempelvis er Goethes drama Faust et læsedrama, dette er ligeledes tilfældet med danske Adam Oehlenschlägers drama Sanct Hansaften-Spil. 

Litteratur
Teater
Brian Pillman

Brian Pillman (22. maj 1962 i Cincinnati, Ohio – 5. oktober 1997 i Bloomington, Minnesota) var en amerikansk fodboldspiller og wrestler, der er bedst kendt for sine optrædender i World Wrestling Federation, Extreme Championship Wrestling og World Championship Wrestling. 

Han var også kendt for at være "The Loose Cannon", en gimmick i wrestling, hvor han var kendt for sin uforudsigelige væremåde. Mange anser ham også for at introducere den højtflyvende form for wrestling kaldet lucha libre til det amerikanske publikum, hvilket gav ham ringnavnet Flyin' Brian i en periode af hans karriere. I World Championship Wrestling var han også i en periode med i den legendariske og prestigefyldte gruppe IV Horsemen sammen med Ric Flair, Arn Anderson og Chris Benoit. 

Om morgenen 5. oktober 1997 før et pay-per-view-show i World Wrestling Federation døde Brian Pillman på et hotelværelse af en uopdaget hjertesygdom. Pillman døde før, at hans kone havde fået fortalt ham, at han skulle være far igen. I 2006 udgav World Wrestling Entertainment dvd'en Brian Pillman: Loose Cannon.

Eksterne henvisninger 
 Brian Pillman hos WWE.com
 
 

Wrestlere fra USA
Amerikansk fodbold-spillere fra Ohio
Personer fra Cincinnati
Emma Thompson

Emma Thompson (født 15. april 1959) er en engelsk skuespiller og forfatter.

Hun har modtaget en lang række priser for både sine skuespilpræstationer og som manuskriptforfatter, blandt andet Academy Awards, BAFTA-priser, Emmy Awards og Golden Globes.

I begyndelsen af 1990'erne arbejde Emma Thompson ofte sammen med sin daværende mand, skuespiller og instruktør Kenneth Branagh.

Emma Thompson er gift med skuespiller Greg Wise, med hvem hun har to børn.

Udvalgt filmografi 
 Cry Freedom (1987)
 Howards End (1992, Oscar for bedste kvindelige hovedrolle)
 Resten af dagen (1993)
 I faderens navn (1993)
 Carrington (1995)
 Fornuft og Følelse (1995), Oscar for bedste filmatisering
 Wit (2001)
 Love Actually (2003)
 Harry Potter og fangen fra Azkaban (2004) - Professor Trelawney
 Nanny McPhee (2005) - Nanny McPhee
 Stranger than Fiction (2006)
 Harry Potter og Fønixordenen (2007) - Professor Trelawney
 The Boat That Rocked (2009)
 An Education (2009)
 Nanny McPhee med nye tryllerier (2010) - Nanny McPhee
 Harry Potter og Dødsregalierne - del 2 (2011) - Professor Trelawney
 Modig (2012)
 Men in Black 3 (2012)
 Beautiful Creatures (2013) - Seraphine
 Beauty & the beast (2017) - Mrs. Potts
 Last Christmas (2019)

Referencer

Eksterne henvisninger 

 

Skuespillere fra England
Oscar for bedste kvindelige hovedrolle
Station Z

Station Z var under anden verdenskrig et henrettelsescenter i kz-lejren Sachsenhausen, der ligger 30 km nord for Berlin.

Historie 

Byggeriet af Station Z blev begyndt i januar 1942, og til Sachsenhausens befrielse ved sovjetiske soldater henrettede tyskerne 14.500 sovjetiske krigsfanger i lejren. Da Station Z stod færdig den 28. maj 1942, blev den indviet med henrettelsen af 98 jøder.

Det var SS, der styrede Sachsenhausen og Station Z.

Ofre 

Der blev slået mellem 20.000 og 25.000 mennesker ihjel i Station Z. I alt blev 110.000 mennesker dræbt i Sachsenhausen.

Koncentrationslejre i Tyskland
Wels

Wels er en by i det nordlige Østrig, med et indbyggertal (pr. 2007) på cirka 59.000. Byen ligger i delstaten Oberösterreich, ved bredden af floden Traun.

Under 2. Verdenskrig var koncentrationslejren Mauthausen-Gusen beliggende i Wels.

Eksterne henvisninger 

Distriktshovedstæder i Østrig
Byer i Oberösterreich
Wiener Neustadt

Wiener Neustadt er en by i det østlige Østrig, med et indbyggertal (pr. 2007) på cirka 40.000. Byen ligger i delstaten Niederösterreich, ved bredden af floden Leitha.

Wiener Neustadt blev grundlagt i 1194

Distriktshovedstæder i Østrig
Steyr

Steyr er en by i det nordlige Østrig, med et indbyggertal (pr. 2009) på cirka 39.000. Byen ligger i delstaten Oberösterreich, ved bredden af floden Enns.

Steyr blev grundlagt i år 980, og var tidligere hjemby for den kendte våbenfabrik Steyr-Daimler-Puch.

Byer i Oberösterreich
Distriktshovedstæder i Østrig
Frank Margerin

Frank Margerin (født 9. januar 1952 i Paris) er en fransk illustrator. Margerins første tegneserie var Simone et Léon i 1975. Hans første album Frank Margerin présente blev udgivet i 1978.

I 1982 skabte han Albert et Mauricette, og to år senere lavede han Skoup og Max Flash, et tegneserieeventyr om to journalister skrevet af Phil Casoar.

Men hans mest populære karakter, der er skabt i 1979, er Lucien (Egon på dansk), en rocker med et blødt hjerte, en letgenkendelig frisure og en stor næse. De første tre album i serien blev udgivet på dansk af Interpresse i 1983-84 under navnet Sjukkerne.

I 1989 skabte han figuren Manu, som optræder i tegnefilmen af samme navn.

I 1992 modtog Margerin Grand Prix de la Ville d'Angoulême under den årligt tilbagevendende tegneseriefestival i Angoulême.

I september 2008 udkom det niende Lucien-album.

Kunstnere fra Frankrig
Illustratorer fra Frankrig
Personer fra Paris
Tina Nikolaisen

Tina Nikolaisen (født 29. august 1971) er en dansk journalist, tidligere tv-vært, chefredaktør for Alt for Damerne og nu magasindirektør i Story House Egmont. Nikolaisen har det strategiske ansvar for magasinerne Euroman, Eurowoman, RUM, gastro, Vores Børn, BoligLiv og fit LIVING.

Nikolaisen blev student fra Tørring Gymnasium i 1990. Hun blev uddannet fra Danmarks Journalisthøjskole i 1995 og har senere taget en masteruddannelse fra American University i Washington, D.C.. 

Som nyuddannet kom hun til Jyllands-Posten som politisk reporter. Senere blev hun ansat på TV 2, og var vært på TV 2 Nyhederne, indtil hun i 2005 blev vært på Go' Morgen Danmark. I 2006 blev hun vært på et nyt forbrugerprogram, Basta, på TV 2. Fra 2011 har Nikolaisen haft sit eget TV-produktionsselskab, og i juni 2013 kom det frem, at hun fra september samme år skulle være ny chefredaktør for Alt for Damerne.  

Privat lever Tina Nikolaisen sammen med kommunikationsrådgiver Michael Ulveman.

Referencer

Eksterne henvisninger 
 

Journalister fra Danmark
Tv-værter fra Danmark
Ansatte ved TV 2
Personer i Kraks Blå Bog
Studenter fra Tørring Gymnasium
Tina Bilsbo

Tina Hjortshøj Bilsbo (født 5. juni 1972) er en dansk tv-vært og forfatter.

Tina Bilsbo blev student fra Christianshavn Gymnasium, og har lavet tv og radio siden 1990. Hun var vært på musikprogrammet Puls på TV 2. Hun var vært på P3-programmet Strax indtil 2001, hvor hun blev vært på Go' Morgen Danmark på TV 2. I 2003, blev hun ansat for Metronome Productions, og arbejdede som producer på TV3s livstilsprogram Mokka og var vært på boligprogrammet " Åbent hus". I 2004 var hun vært på TV 2s realityprogram Huset og i 2005 for Min Restaurant på samme kanal. I februar 2006 blev hun vært på TV 2 Radio, men sagde op i 2007. I 2008 udgav hun bogen Dagbog fra en sofazombie. Tina Bilsbo har også spillet med i flere afsnit af tv-serien Klovn på TV 2 Zulu. I 2010 var hun projektleder og producent Douglas Entertainment, blandt andet for TV 2 programmet Live fra Bremen. Hun blev ansat på DR i 2012 som fast værtstræner for TV- og radioværter. Hun er uddannet stemmetræner,life, business og mastercoach. Bilsbo er i dag indehaver af firmaet Be by Bilsbo, hvor hun værtstræner, medietræner, er broadcast-konsulent og underviser.

Tina Bilsbo var tidligere gift med skuespiller Lars Hjortshøj, som hun har to børn med.

Bibliografi 
 Dagbog fra en sofazombie (2008)

Eksterne henvisninger 

 

Tv-værter fra Danmark
Ansatte ved TV 2
Synne Garff

Synne Garff (født Synne Niemann 17. oktober 1967) er en dansk forfatter og kommunikationsrådgiver.

Synne Garff er cand. phil. i italiensk. Hun startede sin karriere på TV som sportsjournalist på DR. I 1998 blev hun vært på TV 2s Go' Morgen Danmark. I 2002 debuterede hun som forfatter med børnebogen Græskarbanden. Synne Garff har arbejdet som kommunikationsrådgiver hos Jøp, Ove & Myrthu A/S. I 2011 modtog hun Bibelselskabsprisen og blev ansat som projektchef hos Bibelselskabet. Synne Garff har fire drenge og er gift med forskningslektor og forfatter Joakim Garff.

Bibliografi 
 Græskarbanden (2002)
 Græskarbanden – Mystik på slottet (2003)
 Mit andet liv (2004)
 Græskarbanden går under jorden (2004)
 Græskarbanden på gyngende grund (2005)
 Græskarbanden med på noderne (2006)
 De mindstes bibel (2007)
 Fjendeland (2007)
 Græskarbanden – Eiffeltårnets hemmelighed (2007)
 Lystens labyrint – spændingsroman (2009)
 Børn, børn, børn – samtalebog med Anne-Mette Rasmussen (2009)
 Bibelen har ordet – samtalebog med Johannes Møllehave (2009)
 Den Store Påskebog – en fortælling (2010)
 Hjerteveninderne – spændingsroman (2010)
 Himmelhelten – spændingsroman (2011)

Eksterne henvisninger 
 Synne Garffs hjemmeside 

Børnebogsforfattere fra Danmark
Tv-værter fra Danmark
Ansatte ved TV 2
Dansksprogede forfattere fra Danmark
Tiamat (band)

Tiamat er et metalband fra Sverige, dannet i 1988. Deres musik har været genstand for meget debat, og er både blevet kaldt black metal, progressiv, doom/death og gothic, men senest har de fokuseret på hvad der er blevet beskrevet som "atmosfærisk/gotisk rock"
med etniske, psykedeliske og eksperimentelle elementer.

Medlemmer 
 Johan Edlund – vokal, guitar
 Anders Iwers – bas
 Lars Sköld – trommer

Diskografi

Studiealbum 
 1990: Sumerian Cry
 1991: The Astral Sleep
 1992: Clouds
 1994: Wildhoney
 1997: A Deeper Kind of Slumber
 1999: Skeleton Skeletron
 2002: Judas Christ
 2003: Prey
 2008: Amanethes
 2012: The Scarred People

Fodnoter

Eksterne henvisninger 

 Officiel hjemmeside
 

Progressiv metal-grupper
Black metal-grupper
Doom metal-grupper
Gothic metal-grupper
Symfonisk metal-grupper
Metalgrupper fra Sverige
Musikgrupper fra 1988
Tiamat

I babylonisk mytologi (og nok også i sumerisk mytologi selv om alle de bevarede tekster er senere), er Tiamat havet, personificeret som en gudinde og en monstrøs inkarnation af primordalt kaos.
 

I Enuma Elish, det babylonske epos af skabelsen, har Tiamat født den første generation guder; senere bekriger hun dem, men splittes i to af stormguden Marduk, som skaber himlen og jorden af hendes krop. Hun var kendt som Thalattē (en variant af thalassa, et græsk ord for "hav") i det hellenistiske babyloniske Berossus' første bind af en verdenshistorie, og nogle akkadiske afskrifter af Enûma Elish erstattede det almindelige ord for "hav" med Tiamat, så tæt var associationen.

Kilder/referencer 

Mesopotamisk mytologi
Kaos
De Mysteriis Dom Sathanas

De Mysteriis Dom Sathanas er debutalbummet fra det norske black metal-band Mayhem. Bandet begyndte allerede at arbejde på albummet i 1990, men på grund af sangeren Deads selvmord og bassisten Varg Vikernes' mord på guitaristen Euronymous blev dets udgivelse forsinket til maj 1994.

Ifølge trommeslager Hellhammer skulle sangteksten til "Freezing Moon" opfordre folk til selvmord.

Albumomslaget viser den østlige side af Nidarosdomen i Trondheim.

Spor 
 "Funeral Fog" – 5:47
 "Freezing Moon" – 6:22
 "Cursed in Eternity" – 5:10
 "Pagan Fears" – 6:21
 "Life Eternal" – 6:57
 "From the Dark Past" – 5:27
 "Buried By Time and Dust" – 3:34
 "De Mysteriis Dom Sathanas" – 6:22

Referencer

Eksterne henvisninger 
 

Album fra 1994
Mayhem-album